Diari Oficial de la Generalitat Valenciana


Sumari del DOGV 5559, del 19-07-2007 (2007/7590)

Notificació a Juan Antonio Godoy Gurrea de la sentència dictada en les actuacions del juí de separació contenciosa número 937/2006.
-----------------------------------------------------------------------------------------------------------------------------------

### Dades del document

Número de DOGV
:   5559

Data del DOGV
:   19-07-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/7590


Data del document
:   16-05-2007

Organisme emissor
:   Jutjat de Primera Instància número 26 de València

Tipus de document
:   Edicte

Descriptors 

:   * sistema judicial

Notificació a Juan Antonio Godoy Gurrea de la sentència dictada en les actuacions del juí de separació contenciosa número 937/2006. [2007/7590]  
Procediment: assumpte civil 937/9013-SJ  
Juí: separació contenciosa 937/2006  
Part demandant: Isabel García Díaz  
Part demandada: Juan Antonio Godoy Gurrea  
Sobre: separacions contencioses  
En el juí a què es fa referència s'ha dictat la resolució el text de la qual, literalment, diu així:  
«Atés el desconeixement de l'actual domicili o residència de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.  
Decisió  
Amb l'estimació de la demanda presentada, es declara la separació del matrimoni format per Isabel García Díaz i Juan Antonio Godoy Gurrea, amb tots els efectes inherents a esta declaració, que es regirà per les mesures següents:  
Primera. Es consideren revocats els consentiments i poders que hi haja subscrits entre estos cònjuges, i cessa la possibilitat de vincular béns de l'altre cònjuge en l'exercici de la potestat domèstica.  
Segona. Amb el manteniment de la pàtria potestat compartida, s'atribuïx a la mare, la senyora García Díaz, la guarda i custòdia del fill menor comú, Daniel, així com l'ús i gaudi del domicili familiar, situat a València, carrer de Ramiro de Maeztu, 40, 3a, i l'aixovar domèstic que hi conté. El demandant, el senyor Godoy Gurrea, haurà de retirar d'este immoble, si no ho ha fet, la seua roba i els efectes personals en el termini màxim de 10 dies des de la present resolució, amb l'inventari previ.  
Tercera. Com a règim de visites amb el pare, es fixa el següent, sempre adequat a l'interés del menor: caps de setmana alterns, els divendres a les 19.00 hores i fins al diumenge a les 19.00 hores, així com la meitat de las vacances escolars, en els períodes que acorden les parts i a falta d'este elegirà la mare en els anys parells i el pare en els senars. Els ponts s'uniran, a l'efecte d'estada dels menors, al cap de setmana més proper al que corresponga esta.  
Quarta. Juan Antonio Godoy pagarà en concepte de pensió alimentària, mensualment, a Isabel García, en el compte corrent determinat per esta i a favor del menor esmentat, la quantitat de dos-cents, per ambdós, de forma anticipada, els cinc primers dies de cada mes, i en dotze mensualitats a l'any, al compte que designe esta.  
Estes quantitats s'actualitzaran anualment, d'acord amb el percentatge que experimenten els índexs de preus al consum publicats per l'organisme estatal competent. Les despeses extraordinàries aniran a càrrec d'ambdós cònjuges a mitges.  
Cinquena. L'import del préstec hipotecari i IBI aniran a càrrec d'ambdós cònjuges a mitges. Els ordinaris, però, aniran a càrrec de l'usuari de l'habitatge comú.  
Contra esta sentència, s'hi pot interposar un recurs d'apel·lació en este Jutjat, en el termini de cinc dies per a davant l'Audiència Provincial de València.  
No pertoca fer exprés pronunciament sobre la imposició de costes.  
Una ferma esta sentència, i transcorreguts els terminis de rescissió, comuniqueu-la al registre civil on conste inscrit el matrimoni.  
Esta és la meua sentència, que pronuncie, mane i firme».   
València, 16 de maig de 2007.- La secretària judicial: Alicia Ordeig Rabadán.